Jegyzőkönyv

2017. október 31. napján 18,00 órakor Gősfa Faluház helyiségében megtartott nyilvános képviselő-testületi ülésről.

**Jelen vannak**: Farkas Tiborné polgármester

 Vincze Istvánné alpolgármester

 Horváth Edit képviselő

 Szabó Gyuláné képviselő

 Szita Gabriella jegyző

**Igazoltan távol:** Hessel Ferencné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 3 igen egyhangú szavazattal.

**Napirend:**

1. **Falugondnoki álláspályázat elbírálása
Előadó: Farkas Tiborné polgármester**
2. **Zalaegerszegi Kistérségi Társulás Társulási Megállapodás Módosítása
Előadó: Farkas Tiborné polgármester**
3. **A temetőkről és temetkezésről szóló 10/2000. (X.25.) önkormányzati rendelet módosítása
Előadó: Farkas Tiborné polgármester**
4. **Egyebek**

**Napirend tárgyalása:**

1. **Falugondnoki álláspályázat elbírálása
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan tájékoztatta a képviselőket, hogy az álláshely pályázatra 1 pályázat érkezett, amelyet a képviselők előtt bontott ki.

**Fatér Andrea pályázó:** Kérte a zárt ülésen történő pályázati elbírálást.

Farkas Tiborné polgármester, a falugondnoki álláshelyre pályázó kérésére elrendelte a napirend zártan tárgyalását

A képviselő-testület a napirend tárgyalását zárt ülésen folytatta.

A képviselő-testület ülését levezető polgármester a zárt ülést 18,30 órakor bezárta, a képviselő-testület folytatta a nyílt ülését.

1. **Zalaegerszegi Kistérségi Társulás Társulási Megállapodás Módosítása
Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában kiküldött írásos előterjesztést, azt kiegészíteni nem kívánta. Indítványozta a Zalaegerszegi Kistérségi Társulás Társulási Megállapodás Módosítás elfogadását. Kérte a képviselőket, mondják el véleményüket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének
37/2017.(X.31.) számú határozata**

Gősfa Község Önkormányzati Képviselő-testülete elfogadja a Zalaegerszeg és Térsége Többcélú Kistérségi Társulásnak az írásos előterjesztésben szereplő, módosításokkal egységes szerkezetbe foglalt társulási megállapodását. A Képviselő-testület a felhatalmazza a polgármestert a módosításokkal egységes szerkezetbe foglalt társulási megállapodás aláírására.

Gősfa Község Önkormányzati Képviselő-testülete felkéri a polgármestert a határozati kivonatnak a Zalaegerszeg és Térsége Többcélú Kistérségi Társulás részére történő megküldésére.

 **Határidő: 2017. november 15.**

 **Felelős: Farkas Tiborné polgármester**

1. **A temetőkről és temetkezésről szóló 10/2000. (X.25.) önkormányzati rendelet módosítása
Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készült írásos előterjesztést, azt kiegészíteni nem kívánta. Kérte a képviselőket mondják el véleményüket.

Kérdés, hozzászólás nem érkezett.

**Farkas Tiborné polgármester:** Indítványozta a temetőkről és temetkezés rendjéről szóló 10/200(V.25.) önkormányzati rendelet, rendelet-tervezetben foglaltaknak megfelelő módosítását.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd ezt követően a polgármester szavazásra bocsátotta a temetőkről és temetkezés rendjéről szóló 10/2000(X:25.) önkormányzati rendelet módosításáról szóló rendeletet-tervezetet.

Gősfa Község Önkormányzati Képviselő-testülete 4 igen szavazattal az önkormányzat 2017. évi költségvetéséről a következő rendeletet alkotta:

**Gősfa Község Önkormányzati Képviselő-testületének 1/2018.(I.17.) önkormányzati rendelete a temetőkről és temetkezés rendjéről szóló 10/2000(X.25.) önkormányzati rendelet módosításáról.**

(A rendelet a jegyzőkönyvhöz csatolva.)

1. **Egyebek**
* **Vízelvezető árok tisztítás
Előadó: Farkas Tiborné polgármester**

**Farkas Tiborné polgármester**: Véleménye szerint a vízelvezető árok tisztítás miatt rendeletet kellene módosítani annak érdekében, hogy az árok tisztítások elmaradása miatt szankciót tudjanak alkalmazni. Van egy ingatlan, amely tekintetében nem tisztázott kinek a kötelessége az árok tisztítása.

A napirenddel kapcsolatosan más nem hangzott el, az ülést levezető polgármester a napirend tárgyalását lezárta.

* **Szociális normatíva alakulása
Előadó: Farkas Tiborné polgármester**

**Farkas Tiborné polgármester**: Kérte készüljön nyugdíjas névsor, hogy lássák, hány darab ajándék csomagot kell összeállítani, kérte, hogy készüljön a gyermekekről is lista, akik jogosultak a mikulás csomagra.

Megkérdezte a jelenlévőket, mikor tartsák a Közmeghallgatást?

**Szabó Gyuláné képviselő:** Szerinte este 5-nél előbb ne kezdődjön.

**Farkas Tiborné polgármester:** Javasolta, hogy a közmeghallgatás december 14, 17,30 órai kezdettel legyen megtartva, így nem lesz annyira sötét a kezdés idején.

**Vincze Istvánné alpolgármester:** Javasolta, hogy hívják meg a körzeti rendőrt tekintettel a karácsony körüli időszakban megszaporodó bűncselekmények miatt, tájékoztassa a lakosságot a legfontosabb vagyonvédelmi teendőkről.

Ezt követően **az ülést levezető polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület ülését 19,50 órakor bezárta.

**K.m.f.**

 **Farkas Tiborné Szita Gabriella
 polgármester jegyző**